27/04/2017 | Administración LocalMunicipal
A Laracha
Bases PEL

RESOLUCIÓN DA ALCALDÍA.- A Deputación provincial da Coruña mediante resolución número 2017/101153 de 29/03/2017 aprobou o PROGRAMA DE INTEGRACIÓN LABORAL (PEL-CONCELLOS) PARA CONCELLOS DE MENOS DE 20.000 HABITANTES, entre eles A Laracha; e foi publicado no BOP de 3 de abril do 2017. Tendo en conta o argumentado na providencia de inicio de expediente do pasado día 7 se abril, non cómpre a autorización do Ministerio de Hacienda y Administraciones Públicas requirida no artigo 20.4 da Lei 48/2015 de Presupostos Xerais do Estado para o ano 2016 (prorrogados no presente ano) para “ la contratación de personal laboral temporal y el nombramiento de funcionarios interinos y de personal estatutario temporal, en las condiciones establecidas en el apartado dos de este artículo” en tanto que como xa ten sinalado a este Concello o pasado ano 2015: “corresponde a la potestad de autoorganización y capacidad de decisión de esa Entidad Local la evaluación de las necesidades de la contratación …. en tanto que o referido apartado 4 no ten carácter básico segundo o apartado 7 do mesmo artigo. O carácter prioritario e/ou esencialidade dos servizos xustifícase na providencia da Alcaldía considerándoa unha necesidade urxente e inaprazable, que afecta ao funcionamento dun servizo público en tanto que realizarán labores de obras e reparacións e mantementos medio ambientais, tales como instalacións de sinalización viaria, reparacións de beirarrúas e sumidoiros, acondicionamento de terreos para a situación de colectores, mantemento de paseos, parques e xardíns e conservación e mantemento de rueiros. Tendo en conta as atribucións que me confiren os artigos 21.1. g) da Lei 7/1985, de 2 de abril, reguladora das Bases do Réxime Local, e o disposto no artigo 15 do Texto Refundido de la Ley del Estatuto de los Trabajadores, Real Decreto Legislativo 2/2015, do 23 de octubre, RESOLVO: PRIMEIRO.- Aprobar as seguintes Bases de selección para a contratación laboral temporal mediante contrato de obra ou servizo determinado de 10 peóns por período de seis meses a xornada parcial (25 horas/semanais): 1º.- Obxecto da convocatoria.- O obxecto desta convocatoria é a contratación laboral temporal (6 meses), a tempo parcial (25 horas/semana), baixo a modalidade de contrato temporal, de 10 peóns, para formar a cuadrilla de obras e servizos e rexeranse polas presentes bases. As funcións e tarefas a desempeñar serán de obras e servizos mínimos, tal como se indica na memoria presentada ante a Deputación da Coruña, con data 25 de enero de 2017: Descripción das Obras e actuacións (servizos mínimos municipais): “3.1. Instalación sinalización viaria: Levarase a cabo a reposición de sinais verticais, principalmente STOPS en poste galvanizado e colocación de sinais indicativas de lugares. Ademais, prevese a reparación de pasos de peóns e interseccións con pintura termoplástica, así como a conservación da infraestructura viaria e locais municipais.3.2. Reparación de beirarrúas e sumidoiros: Levarase a cabo a reparación de beirarrúas, correspondentes aos núcleos urbanos e en zonas de travesías rurais, e o recrecido de sumidoiros e cambio de tapas dos mesmos.3.3 Acondicionamento de terreo para a situación de colectores: Levarase a cabo o acondicionamento de terreo para a instalación de colectores así como a canalización dese espazo e a instalación de dispositivos de suxeción.3.4. Mantemento de paseos, parques e xardíns: Levarase a cabo a reparación e mantemento da pintura, principalmente no paseo fluvial e nos parques infantís existentes no Municipio así como a reparación dos seus elementos.3.5. Mantemento e conservación medioambiental: limpeza viaria, axuda na retirada de niños de vespa velutina, etc., como actividade complementaria relativa a la protección del medio ambiente e de servizo á comunidade”. 2º.- Requisitos dos aspirantes.- Serán requisitos mínimos de tódolos aspirantes estar en situación de desemprego, inscritos no servizo público de emprego. De conformidade co previsto na Base 2.2.1. do Programa de Integración Laboral, anualidade 2017, aprobado pola Deputación Provincial de A Coruña, os destinatarios e posibles aspirantes deberán estar incluídos en algunha das situacións de exclusión laboral seguintes: “ Las personas a contratar deberán estar en situación de desempleo en la fecha de inicio del proceso selectivo y encontrarse en alguna de las siguientes situaciones de exclusión laboral: a) Mujeres, al tener un diferencial de índice de paro registrado sensiblemente superior al de los hombres. b) Mayores de 45 años. c) Personas desempleadas de larga duración. A los efectos de este programa tendrán esta consideración aquellas personas que lleven un mínimo de dos años como demandantes de empleo. d) Personas con discapacidad: aquellas personas que tengan reconocida, por la administración competente, una discapacidad en un grado igual o superior al 33%. La acreditación de la discapacidad será comprobada por los ayuntamientos en el proceso de selección de las personas a contratar. e) Personas en situación de drogodependencia. f) Personas que vivan en un hogar donde ninguna tenga empleo. g) Personas en hogar monoparental/monomarental. h) Personas con problemas para encontrar empleo por el idioma o cuestiones socioculturales. i) Personas víctimas de violencia de género. j) Personas sin hogar.” Ademáis deberán achegar no prazo de presentación de instancias a documentación que acredite o seguinte: a) Ter nacionalidade española ou ser nacional de outros Estados conforme aos artigos 56 e 57 do Estatuto Básico do Empregado Público. Presentará copia cotexada do DNI. b) Ter cumpridos os 16 anos de idade e non pasar daquela idade prevista para a xubilación forzosa por idade. c) Non haber sido separado/a mediante expediente disciplinario do servizo de calquera das administracións públicas, nin atoparse inhabilitado para o exercicio das funcións públicas por sentencia firme. d) Ter a capacidade funcional, así como a capacidade física necesaria para o desenvolvemento das tarefas, extremos que deberán acreditarse mediante a presentación de informe médico ou certificado médico (que poderá ser achegado xunto coa solicitude de participación no proceso selectivo, ou en todo caso, de ser seleccionado na data de firma do contrato). e) Non estar incurso en causas de incompatibilidade de conformidade có disposto na Lei 53/1984 de 26 de decembre, de incompatibilidades do persoal ao servizo das administracións públicas. f) Acreditar o certificado de escolaridade, ou equivalente. (Requisito que deberá acreditar coa presentación da copia do mesmo). g) Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 2 ou equivalente como mínimo. (Requisito que deberá acreditar coa presentación da copia do mesmo). Os presentes requisitos se entenderán referidos á data de expiración do prazo sinalado para a presentación de instancias.3º.- Duración e tipo de contrato.- O contrato de traballo temporal, será de seis meses a contar dende o primeiro día de alta como traballador do Concello, coa data límite do 31 de decembro de 2017. A xornada laboral será a tempo parcial (25 horas/semana), podendo ser o horario continuo ou en xornada partida; en todo caso será o establecido polo responsable de persoal, coa autorización do alcalde - presidente.4º.- Retribucións.- As retribucións estipuladas para os peóns da cuadrilla de obra ou servizo, será de 541,60 euros/mes, brutos (incluído tódolos conceptos salariais e pagas extraordinarias). 5º.- Criterios para a selección dos candidatos.- Sistema de selección: A selección do persoal que formará a cuadrilla realizarase de conformidade co previsto nas presentes bases polo sistema de concurso-oposición: CONCURSO: Na fase de concurso, que será previa á fase de oposición, terase en conta o indicado na base 7 do Programa de Integración laboral aprobadas pola deputación provincial da Coruña e publicadas no BOP número 243 de 26 de decembro de 2016: Ter rematado favorablemente programas de capacitación, formación e integración no mundo laboral organizados ou financiados polas Administracións Públicas (tipo obradoiros de emprego, programas experimentais para o emprego, formación para desempregados tipo AFD…) (máximo 1 punto): 0,25 puntos/curso, programa *Unicamente serán tidos en conta os méritos que sexan xustificados debidamente coa copia dos certificados de ditas accións formativas. OPOSICIÓN: Consistirá na realización dunha proba práctica na que se valorará o manexo de ferramentas, o tempo empregado, a destreza, as medidas preventivas, e o resultado acadado (máximo 3 puntos): - Por realización de tarefa de mantemento e conservación de zoas verde, empregando desbrozadora e/o outras ferramentas de xardinería: 1 punto - Por Realizar traballos auxiliares en obras de construción, elaboración de pasta, mortero …, preparación de superficie e instalación de ladrillo/bloque: 1 punto - Por realizar a instalación de pequeno mobiliario urbano: 1 punto 6º.- Presentación de instancias e admisión de aspirantes.- As instancias solicitando participar no proceso selectivo se dirixirán ao sr. Alcalde do Concello da Laracha, e se presentarán no Rexistro Xeral do Concello no prazo de dez días contados a partir do día seguinte ó da publicación do anuncio da convocatoria no Boletín Oficial da Provincia. As instancias, xunto coa documentación precisa tamén poderán remitirse na forma prevista no artigo artigo 16.4 da Lei 39/2015, de 1 outubro, do Procedemento Administrativo Común das Administracións Públicas, así como a través da Sede electrónica do Concello da Laracha (sede. alaracha. es). No caso de non ser presentado no rexistro municipal, os aspirantes deberán remitir un fax (981606331) ou un e-mail ao seguinte dirección: concello. laracha@fegamp. gal, coa copia da solicitude debidamente rexistrada dentro do prazo de presentación. Se, conforme a este precepto se presentan a través das oficinas de Correos, deberá aparecer o selo na propia solicitude. Doutro modo, a data de anotación no Rexistro Xeral do Concello será a que se teña en conta a tódolos efectos. Xunto á instancia tamén se presentará a seguinte documentación: * Documento que acredite algunha das situacións de exclusión laboral que sinala a base 2ª: No caso de ser muller ou maiores de 45 anos se acreditará coa fotocopia do DNI. No caso de persoa con discapacidade de grado 33% ou superior se acreditará coa fotocopia de certificado de minusvalía, debidamente actualizado. No caso de persoas en situación de drogodependencia, vivir nun fogar onde ninguén teña emprego, persoas sen fogar, persoas con fogar monoparental e persoas con problemas para atopar emprego polo idioma ou cuestións socioculturais, ou vítimas de violencia doméstica, deberán presentar informe dos servizos sociais municipais. No caso de parados de longa duración. Aos efectos deste programa se considerarán como parados de longa duración aquelas persoas que leven máis de dous anos como mínimo como demandantes de emprego. * A fotocopia do DNI. * A fotocopia do documento que acredita a titulación mínima esixida ou equivalente. * A fotocopia do Celga 2 ou equivalente (no seu caso). * O informe médico (este poderá presentarse no momento de presentación de instancia con resto da documentación ou obrigatoriamente, antes da firma do contrato unha vez rematado o proceso, e sempre que o aspirante sexa un dos seleccionados) * o xustificante do pagamento da taxa por dereito de exame que será de 8 euros que poderá ser efectuada en calquera das seguintes contas: ABANCA: ES20.2080.0079.9231.10000015 LA CAIXA: ES08.2100.4912.2122.00004416 BANCO PASTOR: ES10.0238.8126.1606.60000173 Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). A documentación poderá ser fotocopia, sen ser precisa a copia cotexada; se presumira documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Procedemento de selección: Rematado o prazo de presentación de solicitudes, o sr. Alcalde, mediante resolución aprobará a lista provisional de admitidos e excluídos. Dita resolución será definitiva de non haber excluídos, relacionándose os aspirantes excluídos coa indicación da causa de exclusión (no caso de non haber excluídos a lista provisional pasará a definitiva). Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web municipal. Os aspirantes excluídos disporán dun prazo de cinco días para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación da resolución. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “K”, de conformidade co establecido na Resolución da Consellería de Facenda do 20 de xaneiro de 2017, pola que se publica o resultado do sorteo celebrado nese día (DOG 30/01/2017), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. A valoración de méritos será o seguinte paso, da que se levantará e publicará a correspondente acta coas puntuacións acadadas polos aspirantes, e se fixará a data, lugar e hora das probas da oposición contidas na base 5ª. Os aspirantes deberán acreditar a súa personalidade coa exhibición do documento nacional de identidade no momento de realizar o chamamento. Os membros do tribunal poderán nomear colaboradores do tribunal. Rematado o proceso de cualificación dos aspirantes, o tribunal publicará acta coas puntuacións totais obtidas e coa proposta de selección dos aspirantes que acadaron a maior puntuación. A puntuación definitiva estará determinada pola puntuación obtida no proceso de concurso-oposición. Os casos de empate se decidirán por sorteo que celebrará o Tribunal. Non poderán propoñerse máis candidatos/as que prazas vacantes, aínda que có resto de solicitantes non seleccionados/as se elaborará unha relación de reservas, por orden de puntuación, de maior a menor, por si fose preciso cubrir posibles baixas ou renuncias, válida para o presente ano e mesmo posto de traballo.7º.- Tribunal cualificador da selección.- 1.- O Tribunal cualificador será designado por Resolución da Alcaldía no momento de aprobación da lista definitiva de admitidos/as e excluídos/as.2.- O Tribunal non poderá constituírse, nin actuar sen a presenza, a lo menos, de tres dos seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta.3.- Os membros do Tribunal absteranse de intervir cando concorran as circunstancias previstas no artigo 23 da Lei 40/2015, de 1 de outubro, do Réxime Xurídico do Sector Publico, e o comunicarán á autoridade convocante. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.- O alcalde, vista a proposta de selección do tribunal, procederá á adopción do decreto correspondente que resolverá a contratación.8º.- Formalización dos contratos.- A formalización dos contratos laborais cos aspirantes seleccionados será competencia do sr. Alcalde - Presidente; os/as aspirantes deberán incorporarse ao seu posto de traballo no prazo máximo de cinco días, dende que sexan requiridos para elo; previamente cada aspirante proposto presentará na Rexistro Xeral do Concello, no prazo de tres días hábiles (contados a partir da publicación do resultado da selección), os documentos que acrediten que cumpren todos e cada un dos requisitos esixidos na base 2ª desta convocatoria, no caso de que non foran xa presentados xunto coa solicitude para tomar parte neste proceso selectivo. Se dentro do prazo indicado, salvo casos de forza maior, algún aspirante proposto non presentara a súa documentación ou non acreditara reunir os requisitos esixidos, non se poderá proceder á súa contratación, e quedarán anuladas todas as súas actuacións, sen prexuízo das responsabilizades en que puidera ter incorrido por falsidade na instancia ou na documentación presentada para tomar parte neste proceso selectivo. TERCEIRO.- Publicar a presente resolución no Boletín Oficial da Provincia, e no taboleiro de editos do Concello. Asinado dixitalmente polo sr. alcalde, José Manuel López Varela, do que eu secretario acctal, Svein Ysas Crainic, dou fe.